

**Poziv na dodjelu bespovratnih sredstava**

**Izrada prostornog plana nove generacije putem elektroničkog sustava „ePlanovi“**

KOD POZIVA: C2.3.R3-17.01

**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ NACIONALNOG PLANA OPORAVKA I OTPORNOSTI**

**2021. - 2026.**

**za projekt**

**<Referentni broj Ugovora o dodjeli bespovratnih sredstava>**

**<Naziv projekta>**

**Izrada prostornog plana nove generacije putem elektroničkog sustava „ePlanovi“ za <grad/općina>**

Ovaj poziv se financira iz Mehanizma za oporavak i otpornost

**UGOVOR O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ MEHANIZMA ZA OPORAVAK I OTPORNOST**

("Ugovor ododjeli bespovratnih sredstava", u nastavku teksta: Ugovor)

**<*Referentni broj Ugovora o* *dodjeli bespovratnih sredstava>***

**<*Naziv projekta>***

Ministarstvo prostornoga uređenja, graditeljstva i državne imovine -

Provedbeno tijelo,

(u nastavku teksta PT)

Ulica Republike Austrije 14

10000 Zagreb, Hrvatska

OIB - 95093210687

s jedne strane, i

Korisnik bespovratnih sredstava Mehanizma za oporavak i otpornost (u nastavku teksta: RRF)

<Puno službeno ime/naziv i adresa Korisnika>

<Pravni oblik>

<OIB >

[financijska institucija kod koje se vodi račun Korisnika i broj računa Korisnika>]

(u nastavku teksta: Korisnik)

s druge strane,

(u nastavku teksta: Strane) složile su se kako slijedi:

*Svrha*

Članak 1.

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom:<*naziv Projekta>* (u nastavku teksta: Projekt) opisanog u Prilogu I ovog Ugovora: Opis i proračun Projekta.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, na temelju Odluke o financiranju Ministarstva prostornoga uređenja, graditeljstva i državne imovine (KLASA: <klasa>; URBROJ: <urbroj>) od <datum> godine. Ovim putem Korisnik izjavljuje da ih je u cijelosti primio na znanje, da ih je razumio i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

*Provedba Projekta*

Članak 2.

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih prava i obaveza ugovornih Strana, odnosno do dana raskida Ugovora.

2.2. Razdoblje provedbe Projekta je od <……….. > , do <……………………….. >.

2.3. Razdoblje prihvatljivosti izdataka Projekta je od 1. siječnja 2024. godine stupanjem na snagu Pravilnika o prostornim planovima (Narodne novine, br. 152/23 ), a najkasnije do 31. prosinca 2025. godine.

2.4. Korisnik podnosi Zahtjeve za nadoknadom sredstava PT u roku od 15 (petnaest) dana od isteka svaka 3 (tri) mjeseca od sklapanja Ugovora, za to tromjesečno razdoblje.

Ukoliko je primjenjivo, moguće je potraživanje troškova nastalih i prije potpisa Ugovora, a najranije od 01. siječnja 2024. godine stupanjem na snagu Pravilnika o prostornim planovima (Narodne novine, br. 152/23).

Korisnik može izabrati hoće li zahtjevom za nadoknadu sredstava potraživati izdatke po metodi nadoknade, po metodi plaćanja ili kombinacijom navedenih metoda, uključujući i u Završnom ZNS-u.

2.5. Završni zahtjev za nadoknadu sredstava podnosi se PT-u u roku od 30 (trideset) dana od

isteka razdoblja provedbe Projekta koje je određeno u stavci 2.2. ovog Ugovora.

2.6. Korisnik se Ugovorom obvezuje da će u roku od 6 (šest) mjeseci od dana potpisivanja Ugovora, sukladno članku 89. Zakona o prostornom uređenju (Narodne novine, br. 153/13, 65/17, 114/18, 39/19, 98/19 i 67/23) donijeti Odluku o izradi prostornog plana, odnosno Odluku o izradi izmjene i dopune prostornog plana, koju će PT provjeriti u elektroničkom sustavu „ePlanovi“.

*Iznos bespovratnih sredstava, postotak financiranja Projekta i uređenje plaćanja*

Članak 3.

3.1. Ukupna vrijednost Projekta se određuje u iznosu od <…> eura (slovima;….).

3.2. Ukupni prihvatljivi troškovi projekta iznose <…> eura (slovima;….) kao što je utvrđeno u Prilogu I Opis i proračun Projekta, u skladu s Općim uvjetima Ugovora.

3.3. Dodjeljuju se bespovratna sredstva u iznosu od <…> eura (slovima;….) što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.2. ovoga članka.

3.4. Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s Općim uvjetima Ugovora.

3.5. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.6. Utvrđuje se da zahtjev za dostavu dodatnih informacija, dokumentacije ili pojašnjenja od korisnika, kako je opisano u stavku 14.6. Općih uvjeta, ima odgodni učinak i u kontekstu provjere izvješća iz stavka 14.2. točke a) Općih uvjeta.

3.7. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci PT-a iznos koji je Korisnik trebao vratiti odbija od iznosa daljnjih plaćanja.

*Trajnost projekta i osiguravanje revizijskog traga*

Članak 4.

4.1. Ograničenja u pogledu zahtjeva trajnosti i osiguravanja revizijskog traga u okviru projekta opisana u članku 10. Općih uvjeta Ugovora primjenjuju se 5 (pet) godina nakon završetka razdoblja provedbe projekta.

*Partneri*

Članak 5.

5.1. Korisnik provodi Projekt samostalno, bez partnera.

*Neprihvatljivi izdaci*

Članak 6.

6.1. Sljedeće vrste izdataka nisu prihvatljive za financiranje u okviru Projekta:

* nadoknadivi PDV tj. porez na dodanu vrijednost za koji prijavitelj ima pravo ostvariti odbitak;
* drugi porezi te propisane naknade i doprinosi;
* kamate na dugovanja;
* troškovi sudskih i izvansudskih sporova;
* operativni troškovi;
* troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak;
* troškovi amortizacije;
* troškovi povezani s računovodstvenim uslugama i uslugama revizije u okviru operacije koju nabavlja korisnik;
* nepredviđeni/neizravni troškovi;
* trošak jamstva koje izdaje banka ili druga financijska institucija;
* troškovi zakupa materijalne imovine;
* troškovi koji nisu u okviru projekta;
* troškovi nastali prije stupanja na snagu Pravilnika o prostornim planovima (Narodne novine, br. 152/23 );
* ostali troškovi nespomenuti kao prihvatljivi.

Svi ostali troškovi koji ne spadaju u kategoriju prihvatljivih troškova navedenih u poglavlju 2.10. Uputa za prijavitelje.

*Mjere osiguravanja informiranja, komunikacije i vidljivosti*

Članak 7.

7.1.Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, koje su opisane u Općim uvjetima Ugovora.

*Upravljanje projektnom imovinom i prijenos ugovora*

Članak 8.

8.1. Imovina koja je stečena u Projektu mora se koristiti u skladu s opisom Projekta sadržanim u Prilogu I ovog Ugovora i u skladu sa zahtjevima trajnosti.

8.2. Ako se imovina iz stavka 8.1. ovoga članka prenosi na treće strane, potrebno je navesti podatke o pisanom sporazumu kojim se uređuje pitanje predmetnog prijenosa te ga priložiti ovom Ugovoru.

*Ostali uvjeti*

Članak 9.

9.1. Korisnik je dužan osigurati pristup svim dokumentima, podacima i evidencijama povezanim s Projektom i omogućiti obavljanje provjera na licu mjesta za vrijeme provedbe Projekta, kao i u razdoblju od 5 (pet) godina nakon završetka Projekta.

Korisnik je obvezan za potrebe kontrole od strane nadležnih tijela i radi osiguranja revizijskog traga čuvati financijsko-računovodstvenu dokumentaciju koja je vezana za Zahtjeve za nadoknadom sredstava u razdoblju od 5 (pet) godina nakon završetka Projekta.

9.2.  PT može provjeravati točnost podataka navedenih u projektnom prijedlogu i popratnoj dokumentaciji u bilo kojoj fazi provedbe projekta i tijekom 5 (pet) godina nakon završetka provedbe Projekta te mogu raspolagati podacima iz projektnog prijedloga i Projekta u svrhu izrade analitičkih podloga i slično.

9.3. Korisnik ne smije tražiti/primiti sredstva iz drugih javnih izvora za troškove koji će biti nadoknađeni u sklopu podnesenog projektnog prijedloga, odnosno za financiranje odabranog Projekta. U slučaju da se ustanovi dvostruko financiranje Projekta, Korisnik će morati vratiti iznos bespovratnih sredstava koji odgovara primljenom iznosu bespovratnih sredstava za aktivnost za koju se utvrdi da je predmet dvostrukog financiranja. Prihvatljivi izdaci ne smiju biti prethodno (su)financirani bespovratnim sredstvima iz bilo kojeg javnog izvora (uključujući iz Europske unije, Fonda za zaštitu okoliša i energetsku učinkovitost i sl.), niti smiju biti više od jednom (su)financirani nakon potencijalno uspješnog okončanja dvaju ili više postupaka dodjele bespovratnih sredstava.

Sukladno Pravilima za Nacionalni plan oporavka i otpornosti 2021.-2026. Korisnik je dužan uz svaki Zahtjev za nadoknadu sredstava dostavljati Izjavu o nepostojanju dvostrukog financiranja.

9.4. Korisnik je obvezan pridržavati se zahtjeva vezanih za provjeru upravljanja projektom te surađivati s PT-om tijekom provjere. U slučaju nepridržavanja zahtjeva, PT će od Korisnika zatražiti da ponovno podnese dokumente vezane za upravljanje projektom. Ukoliko se isto ne učini, dolazi do kršenja Ugovora nakon čega mogu uslijediti pravne i financijske posljedice.

*Komunikacija ugovornih Strana*

Članak 10.

10.1.Korisnik i Posredničko tijelo koriste sustav eNPOO tijekom provedbe i definiranog roka izvještavanja nakon provedbe projekta. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Iznimno, komunikacija se može obavljati i na druge načine, u skladu s Općim uvjetima Ugovora, na sljedeće adrese:

Za Provedbeno Tijelo

**Ministarstvo prostornoga uređenja, graditeljstva i državne imovine**

**Ulica Republike Austrije 14, 10000 Zagreb**

**e-adresa………………**

PT pisanim putem dostavlja Korisniku podatke o osobi i adresi elektronske pošte za kontakt.

Za Korisnika

< *adresa, adresa elektroničke pošte Korisnika* >

Korisnik pisanim putem dostavlja PT-u podatke o osobi i adresi elektroničke pošte za kontakt.

10.2. PT i Korisnik su obvezni bez odgađanja, a najkasnije u roku od tri dana od dana nastanka promjene vezane uz kontakt podatke iz stavka 10.1. ovog članka, obavijestiti pisanim putem kroz za to predviđeno mjesto u sustavu eNPOO druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj Strani nastane zbog neobavještavanja o promjenama vezanim uz kontakt podatke, ako se komunikacija putem raspoloživih kontakt podataka nije mogla ostvariti.

*Odredbe o mjerodavnom pravu i rješavanju sporova proizašlih iz Ugovora*

Članak 11.

11.1. Na rješavanje mogućih međusobnih sporova proizašlih iz tumačenja ili primjene ovog

Ugovora, primjenjuje se članak 29. Općih uvjeta.

*Prilozi*

Članak 12.

12.1. Sljedeći prilozi sastavni su dio Ugovora, te Strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Opis i Proračun Projekta

Prilog II: Opći uvjeti koji se primjenjuju na projekte financirane iz Mehanizma za oporavak i otpornost

Prilog III: Pravila o provedbi postupaka nabava za neobveznike Zakona o javnoj nabavi

Prilog IV: Pravila o financijskim korekcijama

Prilog V: Upute za prijavitelje za Poziv na dostavu projektnih prijedloga Izrada prostornoga plana nove generacije putem elektroničkog sustava „ePlanovi“

*Završne odredbe*

Članak 13.

13.1. Ovaj Ugovor sačinjen je u dva istovjetna primjeraka, svaki sa snagom izvornika, od

kojih svaka Strana zadržava po jedan primjerak.

|  |  |  |  |
| --- | --- | --- | --- |
| **Za Posredničko tijelo** | | **Za Korisnika** | |
| **Ministarstvo prostornoga uređenja, graditeljstva i državne imovine** |  |  |  |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |
| KLASA:  URBROJ: |  | KLASA:  URBROJ: |  |